Ministru kabineta rīkojuma projekta

**„Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiek izdarīti grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā, paredzot:* rezerves zemes fondā ieskaitītās divas zemes vienības Daugavpilī un Priekuļu novadā, saglabāt valsts īpašumā un reģistrēt zemesgrāmatā uz valsts vārda Finanšu ministrijas personā;
* precizēt valstij piekritīgās zemes vienības Puškina ielā 56, Daugavpilī, valstij piekrītošās daļas apmēru.

Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17.panta ceturtā daļa.Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punkts, 41.panta pirmās daļas 4.punkts un 6.panta septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Zemes pārvaldības likuma 17.panta ceturto daļu, kamēr Ministru kabinets nav izdevis rīkojumu par zemes reformas pabeigšanu attiecīgās pašvaldības administratīvajā teritorijā vai novada pašvaldības teritoriālajā vienībā, Ministru kabinets var izdot rīkojumu par zemes gabala piederību vai piekritību valstij, ja rezerves zemes fondā ieskaitītais zemes gabals ir valstij vai pašvaldībai piederošā vai piekrītošā zeme atbilstoši likumam „Par valsts un pašvaldību zemes īpašuma tiesībām un to nostiprināšanu zemesgrāmatās”.Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 10.punktu tiesību aktu projektu, kas paredz izdarīt grozījumu Ministru kabineta rīkojumā, ir tiesīga izstrādāt jebkura ministrija un attiecīgais ministrs tiesību aktu projektu ir tiesīgs iesniegt izskatīšanai Ministru kabinetā. Ievērojot iepriekš minēto, Finanšu ministrija ir izstrādājusi Ministru kabineta rīkojuma projektu „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – rīkojuma projekts), kas paredz papildināt Ministru kabineta 2010.gada 31.maija rīkojuma Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas personā vai valsts akciju sabiedrības „Privatizācijas aģentūra” personā” (turpmāk- Rīkojums Nr.297) 11.pielikumu ar 2940. un 2941.punktu – zemes vienībām, kas piekrīt valstij un tiks saglabātas valsts īpašumā un reģistrētas zemesgrāmatā uz valsts vārda Finanšu ministrijas personā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajai daļai. Vienlaicīgi ar rīkojuma projektu tiek precizēta Rīkojuma Nr.297 11.pielikuma 1877.punktā iekļautās zemes vienības daļa, kas piekrīt valstij.Saskaņā ar Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 10.punktu Ministru kabineta rīkojuma projektā par zemes piederību vai piekritību valstij iekļauj to zemes vienību sarakstu, kuras saglabājamas valsts īpašumā un ierakstāmas zemesgrāmatās uz valsts vārda noteiktas ministrijas personā. Sarakstā norāda zemes vienības atrašanās vietu (administratīvās teritorijas nosaukumu), zemes vienības kadastra apzīmējumu, zemes vienības platību atbilstoši kadastra informācijas sistēmas datiem un ministrijas, tās padotības iestādes valdījumā esošu objektu, kas atrodas uz zemes vienības, un tā identifikatoru.1. Rīkojuma projektā iekļautajai zemes vienībai ar kadastra apzīmējumu 0500 006 1802, 0,0044 ha platībā **–Daugavpilī** (kārtas Nr.2940) Nekustamā īpašuma valsts kadastra informācijas sistēmā noteikts statuss – „rezerves zemes fonds”. Uz zemes vienības atrodas fiziskas personas Ijas Platonovas īpašumā esoša būve (būves kadastra apzīmējums 0500 006 1802 001) ‑  garāža, kas ierakstīta zemesgrāmatā Daugavpils pilsētas zemesgrāmatas nodalījumā Nr.10000083634, lēmuma datums: 26.05.2016. Valsts akciju sabiedrībā „Valsts nekustamie īpašumi” 2017.gada 31.martā ar Nr.15079 ir reģistrēts būves īpašnieces atsavināšanas ierosinājums.Likuma „Par zemes reformas pabeigšanu pilsētās” 2.panta pirmajā daļā ir noteikts termiņš līdz kuram Latvijas pilsoņi - dzīvojamās ēkas īpašnieki vai augļu dārza lietotāji, kuriem zeme piešķirta augļu dārza ierīkošanai ar apbūves tiesībām, varēja pieteikties uz zemes iegūšanu īpašumā par maksu, un tas ir līdz 1999.gada 1.martam. Savukārt saskaņā ar likuma „Par zemes reformas pabeigšanu pilsētās” 2.panta trešo daļu, ja dokumenti nav iesniegti šajā likumā noteiktajā termiņā, tiesības izpirkt zemi saskaņā ar zemes reformas likumiem tiek zaudētas. Ņemot vērā iepriekš minēto zemes vienība piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Daugavpils pilsētas zemes komisijas 2017.gada 4.decembra izziņa Nr.1.3.-6/98.2. Rīkojuma projektā iekļautajai zemes vienībai ar kadastra apzīmējumu 4294 001 0329, 0,1112 ha platībā – „Krustiņi”, Bērzkrogā, Veselavas pagastā, **Priekuļu novadā** (kārtas Nr. 2941) Nekustamā īpašuma valsts kadastra informācijas sistēmā noteikts statuss – „rezerves zemes fonds”. Uz zemes vienības atrodas fiziskas personas Voldemāra Jukna īpašumā esoša būve (būves kadastra apzīmējums 4294 001 0161 001) ‑ *tirdzniecības paviljons*, kas ierakstīta zemesgrāmatā Veselavas pagasta zemesgrāmatas nodalījumā Nr.100000557483, lēmuma datums: 04.07.2016. Saskaņā ar 05.10.2017. Latvijas valsts vēstures arhīva izziņā Nr.LVVA-6.2.1./5/14176 sniegto informāciju nekustamais īpašums „Krustiņi”, Bērzkrogā, Veselavas pagastā, Priekuļu novadā, līdz 1940.gadam nav pastāvējis, tādēļ nav iespējams konstatēt zemes piederību uz 1940.gadu.Priekuļu novada pašvaldība 24.08.2017. augusta sēdē ir pieņēmusi lēmumu (prot. Nr.10, 4.§) „*Par zemes vienības ar kadastra apzīmējumu 4294 001 0329 „Krustiņi”, Bērzkrogā, Veselavas pagastā, Priekuļu novadā, piekritību valstij*”, kurā ir norādīts, ka zemes reformas laikā minētā zemes vienība nav piešķirta lietošanā būves īpašniekam.Likuma „Par zemes reformas pabeigšanu lauku apvidos” 2.panta otrajā daļā ir noteikts termiņš līdz kuram bija iesniedzami pieprasījumi par zemes piešķiršanu pastāvīgā lietošanā un tas ir - līdz 2006.gada 1.jūnijam. Lēmumu par zemes piešķiršanu pastāvīgā lietošanā attiecīgā pašvaldība bija jāpieņem līdz 2007.gada 1.septembrim. Ja dokumenti nav iesniegti šajā likumā noteiktajā termiņā, tiesības izpirkt zemi saskaņā ar zemes reformas likumiem tiek zaudētas.Ņemot vērā iepriekš minēto zemes vienība piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 41. panta pirmās daļas 4.punktu.3. Rīkojuma projekta 2.punkts paredz precizēt Rīkojuma Nr.297 11.pielikuma 1877.punktā iekļautās zemes vienības daļu, kas piekrīt valstij.Ar Ministru kabineta 2012.gada 12.jūnija Ministru kabineta rīkojumu Nr.256 “Grozījumi Ministru kabineta 2010.gada 31.maija rīkojumā Nr.297 "Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā" **zemes vienība** ar kadastra apzīmējumu 0500 004 3110 0.0950 ha platībā **– Puškina ielā 56, Daugavpilī**, ir saglabāta valsts īpašumā, lai to normatīvajos aktos noteiktajā kārtībā reģistrētu zemesgrāmatā uz valsts vārda Finanšu ministrijas personā. Zemes vienībai Nekustamā īpašuma valsts kadastra informācijas sistēmā noteikts statuss – „valstij piekritīgā zeme”. Zemes vienība atrodas Finanšu ministrijas tiesiskajā valdījumā. Uz zemes vienības atrodas fiziskas personas Janīnas Kovaļevskas tiesiskajā valdījumā esošas būves (būvju kadastra apzīmējumi 0500 004 3110 001, 0500 004 3110 002 un 0500 004 3110 003).Valsts akciju sabiedrībā „Valsts nekustamie īpašumi” 29.11.2017. ir reģistrēts Janīnas Kovaļevskas iesniegums, ar kuru persona informē, ka Latvijas Republikas Centrālā zemes komisija 2006.gada 16.oktobrī ir pieņēmusi Lēmumu Nr.6448, ar kuru viņai tiek atzītas un atjaunotas īpašumtiesības uz 1/3 domājamo daļu no zemes vienības Puškina ielā 56, Daugavpilī, 0.0950 ha platībā. Ņemot vērā iepriekš minēto, nepieciešams precizēt zemes vienības ar kadastra apzīmējumu 0500 004 3110 0.0950 ha platībā – Puškina ielā 56, Daugavpilī, valstij piekrītošās daļas apmēru uz 2/3 domājamām daļām.Valsts akciju sabiedrība „Valsts nekustamie īpašumi” attiecībā uz apbūvētajām zemes vienībām pilda Publiskas personas mantas atsavināšanas likumā tai deleģēto uzdevumu – organizē valsts mantas atsavināšanas procesu un atsavina apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu.Pēc rīkojuma projekta pieņemšanas un zemes vienību ierakstīšanas zemesgrāmatā uz valsts vārda Finanšu ministrijas personā, valsts akciju sabiedrība „Valsts nekustamie īpašumi” uzsāks minēto zemes vienību atsavināšanas procesu būvju īpašniekiem Publiskas personas mantas atsavināšanas likuma noteiktajā kārtībā, ievērojot normatīvajos aktos noteiktos atsavināšanas ierobežojumus, tādējādi izbeidzot dalītā īpašuma tiesiskās attiecības un piespiedu nomas attiecības. Tāpat valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.Rīkojuma projektā iekļautās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā noteiktos dokumentus. Zemes vienību platības norādītas atbilstoši Nekustamā īpašuma valsts kadastra informācijas sistēmā norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādē ir iesaistīta Finanšu ministrija un valsts akciju sabiedrība „Valsts nekustamie īpašumi”. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā risinātie jautājumi skar tiesību subjektus – fiziskas personas, kuru ēkas atrodas uz projektā iekļautajām zemes vienībām, un ar kurām slēdzams zemes nomas līgums, un kurām ir tiesības izmantot savas normatīvos aktos noteiktās tiesības realizēt pirmpirkuma tiesības uz valsts zemes vienībām. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| 5. | Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta.  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē iesaistīta ir Finanšu ministrija un valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto *Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136* valsts akciju sabiedrība „Valsts nekustamie īpašumi” apņēmusies nodrošināt nepieciešamo darbību veikšanu, tajā skaitā segt izdevumus, lai nodrošinātu valstij piekrītošo nekustamo īpašumu īpašumtiesību nostiprināšanu zemesgrāmatā uz valsts vārda Finanšu ministrijas personā. |

Finanšu ministre D.Reizniece- Ozola

Bružas 67024927

Vita.Bruzas@vni.lv